Here is a page extracted from Wikipedia that may contain CSS, HTML, and a lot of unformatted text.

Title: موانا بوتسى
Content: موانا بوتسى (Moana Pozzi) (27 ابريل 1961 - 15 سبتمبر 1994) ممثلة بورنوجرافية ايطالية ، اسمها بالكامل آنا موانا روزا پوتسى (Anna Moana Rosa Pozzi) وهى اخت الممثلة البورنوجرافية بيبى بوتسى (Baby Pozzi) .

موانا بوتسى كانت شخصية متعددة المواهب ، لأنها كمان كانت مطربة ومذيعة تليفزيونية وكاتبة ده غير أنها اشتغلت بالسياسه .

نشأتها 
اتولدت موانا بوتسى يوم 27 ابريل 1961 فى مدينة چينوا فى اقليم ليجوريا فى ايطاليا ، وهى بنت الفريدو بوتسى (Alfredo Pozzi) اللى كان مهندس نووى و كانت طبيعة شغله بتضطره أنه يسافر بأسرته لأكتر من دولة . علشان كده سافرت موانا بوتسى مع أسرتها وهى طفلة لكندا وبعد كده للبرازيل ، وفى سنة 1974 رجعت معاهم لايطاليا لحدما خلصت دراستها الثانوية ، وفى سنة 1980 سافرت أسرتها لمدينة ليون فى فرنسا لكن موانا بوتسى اختارت أنها تستقل بنفسها بعيد عنهم واستقرت فى روما عاصمة ايطاليا .

شغلها 
فى سنة 1980 موانا بوتسى اشتغلت موديل عريان و كانت فى نفس الوقت عشيقة لرئيس وزرا ايطاليا الراحل بتينو كراكسى (Bettino Craxi) اللى اتدخل علشان يتم تعيينها فى شبكة RAI (راديو وتليفزيون ايطاليا) كمذيعة فى برنامج ترفيهى للاطفال .

فى سنة 1980 دخلت موانا بوتسى فى مجال البورنوجرافيا بعدما مثلت اول فيلم بورنوجرافى ليها و هو Valentina, ragazza in calore والتصرف ده اتسبب فى فضيحة كبيرة ليها لأنه كان من غير المنطقى أنه يتعرض ليها فيلم بورنوجرافى فى نفس الوقت اللى بتقدم فيه برنامج للأطفال ، وده اللى خلى ادارة شبكة RAI توقفها عن الشغل عندها لأجل غير مسمى . لكن الحكاية دى شهرتها وعملتلها شعبية كبيرة ، وفى سنة 1985 طلب منها المخرج الايطالى الراحل فيديريكو فيللينى (Federico Fellini) أنها تمثل فى فيلمه Ginger e Fred .

بعد كده ركزت موانا بوتسى فى شغلها فى مجال البورنوجرافيا ومثلت اكتر من 80 فيلم بورنوجرافى اهمهم Erotic Flash و Fantastica Moana و Moana, la bella di giorno و Moana e ... la alter regine و Moana la scandalosa و Inside Napoli و Diva Futura - L'avventura dell'amore و Lezioni anali و I vizi transessuali di Moana و Cicciolina e Moana (Mondiali) و Le calde labra bagnate di Moana و Tutte le provocazioni di Moana و Moana ila trans e la tettona و Le donni di Mandingo و Super Moana و Buco profondo و The Naked Goddess و Visioni orgasmiche و Amami و Vedo nudo .

حياتها السياسية 
موانا بوتسى كانت مهتمه بالسياسه وبأن يكون ليها دور فى تحديد مستقبل بلادها ، وعلشان كده فى يوم 12 يوليه 1991 اشتركت مع أعز صاحباتها الممثلة البورنوجرافية سيسيولينا (Cicciolina) والمخرج البورنوجرافى الراحل ريكاردو سكيتشى (Riccardo Schicchi) فى تأسيس حزب Partito dell'Amore (حزب الحب) اللى كان البرنامج بتاعه بيعتمد على المطالبه بتقنين بيوت الدعاره وتطوير تعليم الجنس وتخصيص جناين للعشاق يمارسوا فيها الجنس براحتهم .

وفاتها 
فى يوم 15 سبتمبر 1994 ماتت موانا بوتسى فى مدينة ليون فى فرنسا نتيجة مضاعفات مرض سرطان الكبد .

مصادر

لينكات برانيه 
 
 

ممثلات بورنوجرافيات
موديلات عريانة
ممثلات شبقيات
ممثلات بورنوجرافيات سحاقيات
بورنوجرافيين اشتغلوا فى السياسه
مغنيات ايطاليات
كتاب بايسكشوال
كتاب طليان
اعلاميين طليان
سياسيين طليان
مرضى السرطان
ممثلات بورنوجرافيات ايطاليات